હિમેશ રેશમિયા નો જન્મ ભારતનાં ગુજરાત રાજ્યનાં ભાવનગરમાં વિપિન રેશમિયા અને મધુ રેશમિયાને ત્યાં થયો હતો. તેઓ ભારતીય ચલચિત્ર જગતનાં જાણીતા સંગીતકાર, ગાયક અને અભિનેતા છે. સંગીત નિર્દેશક તરીકે ૨૦૦૩માં ફિલ્મ "તેરે નામ"થી તેને પ્રથમ સફળતા મળી હતી, ત્યાર બાદ રજૂ થયેલી "આશિક બનાયા આપને" ફિલ્મથી તેને ગાયક તરીકે સફળતા મળી હતી. તેના ગીતો જેવાં કે "તેરા સુરૂર", "ઝરા ઝૂમ ઝૂમ" અને "તનહાઇયાં" ખૂબ જ લોકપ્રિય થયા છે. આ પછી તેણે અભિનયની શરૂઆત કરી અને અભિનેતા તરીકેની પ્રથમ ફિલ્મ "આપ કા સુરૂર - ધ રિઅલ લવ સ્ટોરી" સફળ થઇ હતી. જો કે ત્યાર પછી આવેલી બે ફિલ્મોએ સારો દેખાવ કર્યો ન હતો.
ઑગસ્ટ ૨૦૧૦માં એવી ઘોષણા કરાઈ હતી કે હિમેશ રેશમિયાના અંગ્રેજી સંગીત આલ્બમનું ચિત્રીકરણ જાણીતા વિડીઓ ડારયરેક્ટર રોમન વ્હાઈટ કરશે અને તેમનું આલ્બમ માર્ચ ૨૦૧૧માં ૧૨૨ દેશોમાં એકસાથે પ્રસિદ્ધ થશે. તેઓ વેમ્બલી અરિનાઅને એમ્સટરડેમના હેનીકેન સંગીત હોલમાં પ્રદર્શન કરનારા પ્રથમ ભારતીય ગાયક બન્યા હતા.

વ્યક્તિગત જીવન
પુરસ્કારો અને નામાંકનો
આલોચના અને વિવાદો
સંગીત અને ફિલ્મ કારકિર્દી